Çarçewa hemleya KCKyî de Îtalya de çar şaredaranê ke hemwelatîya rûmete dayebî Rayberê Şarê Kurdî Abdullah Ocalanî, reyde pêvînayîşî ame kerdene.
Pêvînayîşo ke hetê Buroyê Îformansyonî yê Kurdîstanî ra ame organîzekerdene şaredarê Castel Bottaccio, Castel del Giudice, Tufara û Fossalto tewrê ci bîyî.
Pêvînayîşo ke temsîlkarê Buroyê Îformansyonî yê Kurdîstanî zî tewrê ci bîyî rojdemo bingeyên kampanyaya azadîya Rayberê Şarê Kurdî Abdullah Ocalanî bi.
Şaredaran ard ziwan ke mumkun o ke derheqê hemle de eşkerayî bêrê dayene û aktîvîteyê cîyayî bêrê kerdene. Şaredaran vat ganî rayberê şarêkî azad bo û ê do projeyan teqîp bikerê.
Şaredaran qeyûmê vera şaredarîyan û operasyono peyên ê vera HDPyî zî şermezar kerdî û semedê HDPyî mesajê paştdayîşî da.
